Драга децо,

У овом периоду живите и учите у измењеним околностима, нoвим за вас, за ваше родитеље, за ваше наставнике.

Као ваша библиотекарка, прво вам желим да сачувате своје и здравље ваше породице.

И да вам дам неколико, надам се, корисних савета, који ће вам помоћи да испуните слободно време занимљивим садржајима, уз жељу да се што пре вратимо нормалном животу.

Надам се да се полако привикавате на овај облик наставе, и да у овим отежавајућим околностима, усвајате знање, уз велики труд и свесрдну помоћ наставника и родитеља.

Колико год да ова врста наставе захтева другачији приступ, сигурно сте направили план и успевате да испуните ваше школске задатке. Свакако да имате и слободно време, које можете да искористите за читање. Књиге које сте позајмили у школској или градској библиотеци, ваше личне књиге, могу вам бити поуздан пријатељ. Наставите да комплетирате и ваше читалачке дневнике. Наравно, ту су и обавезне школске лектире, које обрађујете по саветима наставника. Све лектире можете читати електронским путем и можете их пронаћи на Интернету. Осим лектира, ту су и сви класици дечје књижевности, популарне књиге за децу млађег и старијег узраста.

Препоручујем вам неколико линкова, корисних у овом периоду.

-Дигитална Народна библиотека Србије:

https://digitalna.nb.rs/

-Српска дечја дигитална библиотека:

<https://digitalna.nb.rs/.../Srpska> dečja digitalna biblioteka

-Антологија српске књижевности:

 [www.antologijasrpskeknjizevnosti.rs/](http://www.antologijasrpskeknjizevnosti.rs/)

-Претражива дигитална библиотека:

<https://pretraziva.rs/pretraga>

-Дечја библиотека :

[www.malabiblioteka.net](http://www.malabiblioteka.net)

-Српске народне умотворине :

<http://www.umotvorine.net/sr/home/index>

За онe које интересују природне науке:

http:/www.nationalgeographic.rs/

Можете и да погледате претраживач културног наслеђа Србије (информације о дигиталном културном наслеђу Србије и приступ интерактивној мапи установа културе на територији РС):

https://kultura.rs.

Осим тога, можете да пратите позoришне представе, Youtube kanal позоришта ,,Пуж“ и ,,Душко Радовић“ , представе луткарских позоришта, представе ,,Позоришта младих“, за мало старије позоришне представе београдских и других наших позоришта, бесплатне музичке концерте, доступне су вам виртуелне посетe нашим и светским музејима, Галерији Матице српске...

Информације о неким од наведених садржаја потражите на [www.skolski](http://www.skolski) portal.rs.

Трудите се да слободно време, након редовних школских обавеза, утрошите бавећи се активностима, које ће обогатити ваш живот.

Слободанка Шаренац